Cain Velasquez

Cain Ramirez Velasquez (født 28. juli 1982 Salinas, California, USA) er en amerikansk fribryter og tidligere MMA-utøver og bryter. Han er tidligere tittelholder i UFC i vektklassen tungvekt.

Hans far, som er fra Sinaloa i Mexico, ankom opprinnelig USA som ulovlig innvandrer, der han møtte hans mor fra Fresno i California. Familien bodde forskjellige steder i California og Arizona, inntil de endelig slo seg ned i Yuma i Arizona, der Cain Velasquez vokste opp. 

På toppen av karrieren som bryter tilbragte Velasquez tre år hos Arizona State University, der han i 2005 endte opp med femte plass i det nasjonale mesterskapet, etterfulgt av fjerdeplass i 2006. Blant hans lagkamerater på universitetet var de fremtidige MMA-stjernene C.B. Dollaway og Ryan Bader. Etter fullført universitetsutdannelse dro Velasquez rett fra universitetet til velrenommerte American Kickboxing Academy i San Jose for å påstarte en karriere i MMA. Velasquez opparbeidet seg ganske raskt et rykte som en så fremadstormende MMA-utøver at han som amatør hadde vanskeligheter med å finne seg motstandere villige til å stille opp mot ham. Særpreget av en intensitet og utholdenhet betraktet som unik for en mann av hans størrelse, sammen med solide bryteferdigheter og sterk treningsvilje, ble veien kort til kontrakt med UFC.

Han var satt opp til en kamp mot Shane Carwin under UFC 104 for å få mulighet til å utfordre tittelholderen, men UFC endret dette senere. Shane Carwin ble satt opp som motstander for Brock Lesnar under UFC 106 (en kamp som senere ble utsatt fordi Lesnar fikk mononukleose) og Velasquez fikk i stedet kamp mot nykommeren hos UFC og veteranen Ben Rothwell under UFC 104. Velasquez vant kampen etter en kamp som han dominerte. Det var forventet at Velasquez skulle møte Antonio Rodrigo Nogueira under UFC 108. Velasquez fikk kamp mot tidligere Pride Heavyweight Champion og tidligere UFC Interim Heavyweight Champion Antonio Rodrigo Nogueira 20. februar 2010 under UFC 110. Dana White hadde lovet vinneren mulighet til å utfordre UFCs tungvektstittel etter Brock Lesnar og Shane Carwin. De fleste media kilder spådde Nogueira som vinner på grunn av en antatt mangel på slagstyrke hos Velasquez. Det ble påvist feil da Velasquez beseiret Nogueira på KO etter 02:20 i første runde. Dermed ble Velasquez den andre som beseiret Nogueira på knockout, til forskjell fra TKO. Cain Velasquez beseiret den 29. desember 2012 Junior dos Santos under UFC 155 for og vinne UFC-tittelen i tungvekt for andre gang.

 Vinner UFCs tungvektstittel 
Dana White annonserte via SportsNation at UFC Primetime ville vise Lesnar vs Velasquez. Velasquez beseiret Brock Lesnar for UFC-tittelen i tungvekt på TKO i første runde i UFC 121 den 23. oktober 2010.

 Titteltap og veien tilbake 
Cain Velasquez forsvarte beltet mot Junior Dos Santos 12. november 2011, en kamp han tapte på knockout etter 64 sekunder og mistet tittelbeltet sitt. Det ble senere sagt at Velasquez gikk inn i kampen med en skade. Første kamp etter å ha tapt tittelen var UFC 146 den 26. mai 2012 mot Antonio Silva hvor han vant klart etter knockout i første runde. Dana White sa etter kampen at Velasquez ville få en omkamp mot tittelholder Junior Dos Santos ettersom begge var skadet i første kamp og seieren mot Antonio Silva var så overlegen.

Omkampen fant sted 29. Desember 2012 i Las Vegas. Cain Velasquez var dominerende i fem runder og vant tilbake UFC-tittelen i tungvekt.

 Fribryting 
I august 2019 gjorde Velasquez sin første opptreden som fribryter under en forestilling holdt av arrangøren AAA. I oktober 2019 annonserte han at han gir seg som sportsutøver for å påstarte en karriere innen fribryting med WWE. Samtidig ble det offentliggjort et nytt oppgjør med Brock Lesnar ved slutten av måneden under forestillingen “WWE Crown Jewel” i Saudi-Arabia. Møtet med Lesnar ble fremstilt som et revansjeoppgjør fra deres MMA-tittelkamp ni år i forveien. De økonomiske byrdene  underholdningsindustrien opplever som følge av restriksjonene pålagt i bekjempelsen av koronaviruspandemien førte til at WWE valgte å løse Velasquez fra kontrakten i april 2020. 

 MMA meritter 

ResultatStatMotstanderMetodeArrangementDatoRundeTidStedBemerk.Tap14-3 Francis NgannouKOUFC on ESPN 117. februar 201910:26 Phoenix, Arizona, USASeier14-2 Travis BrowneTKO (slag)UFC 2009. juli 201614:57 Las Vegas, Nevada, USATildelt Performance of the NightTap13-2 Fabrício WerdumSubmission (guillotine choke)UFC 18813. juni 201532:13 Mexico by, MexicoTapte UFCs tittelbelte i tungvektSeier13-1 Junior dos SantosTKOUFC 16619. oktober 201353:09 Houston, Texas, USASeier12-1 Antonio SilvaTKO (slag)UFC 16025. mai 201311:21 Las Vegas, Nevada, USASeier11-1 Junior dos SantosAvgjørelse (enstemmig)UFC 15529. desember 201255:00 Las Vegas, Nevada, USAVant UFCs tittelbelte i tungvektSeier10-1 Antonio SilvaKO (slag)UFC 14626. mai 201213:36 Las Vegas, Nevada, USATap9-1 Junior dos SantosKO (slag)UFC on Fox 112. november 201111:04 Anaheim, California, USATapte UFCs tittelbelte i tungvektSeier9-0 Brock LesnarTKO (slag)UFC 12123. oktober 201014:12 Anaheim, California, USAVant UFCs tittelbelte i tungvekt og tildelt Knockout of the NightSeier8-0 Antonio Rodrigo NogueiraKO (slag)UFC 11021. februar 201012:10 Sydney, AustraliaTildelt Knockout of the NightSeier7-0 Ben RothwellTKO (slag)UFC 104: Machida vs. Shogun24. oktober 200920:58 Los Angeles, California, USASeier6–0 Cheick KongoAvgjørelse (enstemmig)UFC 99: The Comeback19. juni 200935:00 Köln, TysklandSeier5–0 Denis StojnićTKO (slag)UFC Fight Night: Lauzon vs. Stephens7. februar 200922:34 Tampa, Florida, USATildelt Knockout of the NightSeier4–0 Jake O'BrienTKO (slag)UFC Fight Night: Silva vs. Irvin19. juli 200812:02 Las Vegas, Nevada, USASeier3–0 Brad MorrisTKO (slag)UFC 83: Serra vs. St. Pierre II19. april 200812:10 Montréal, Quebec, CanadaUFC debutSeier2–0 Jeremiah ConstantTKO (slag)Bodog Fight|Bodog Fight: St. Petersburg16. desember 200614:00 St. Petersburg, RusslandSeier1–0 Jesse FujarczykTKO (slag)Strikeforce: Tank vs. Buentello7. oktober 200611:58 Fresno, California, USA

 Referanser 

 Eksterne lenker 





Kategori:Kampsportutøvere
Kategori:MMA-utøvere fra USA
Kategori:UFC tittelholdere
Kategori:Brytere fra USA
Kategori:Fribrytere fra USA
Kategori:Personer fra USA av meksikansk opphav